Su monte ‘e Minelva

De saltu nostru supelvu padronu,
chi su tempus isfidas a sa muda,
mai né bentu, né abba, né tronu
t'an fatu tremulare, no b'at duda.

Cand'enit, chena muida né sonu,
fioca1 manna e ranzola minuda,
a s'illiada2 che in tempus bonu
istas befendedinde a conca nuda.

In beranu de pampinu si éltini
sas palas tuas. E tanas e nidos
e casiddos, cantende, si divéltini.

Ti sùlcana traìnos de cristallu
e ti  ricaman campos fioridos
e ses totu ildura, cantu e ballu.

Su degheoto 'e MaJu 1933

1Fioca: neve.
2A s'illiada: con capo scoperto